b'\n_START_ARTICLE_\nVardeegnens Gymnasieforberedende Efterskole\n_START_SECTION_\nHistorie\n_START_PARAGRAPH_\nDet f\xc3\xb8rste elevhold p\xc3\xa5 Vardeegnens Gymnasieforberedende Efterskole (tidligere: Vardeegnens Ungdomsskole) begyndte undervisningen i 1960. Dengang kom de fleste elever fra landbohjem. Drengene, der om sommeren var travlt optaget af arbejdet i marken, gik i skole om vinteren, mens pigerne gik i skole om sommeren._NEWLINE_Skolen startede i bygninger, som blev ledige, da Gellerup Skole blev nedlagt som landsbyskole. Siden er skolen blevet udbygget med bl.a. hal/teatersal, spisesal, v\xc3\xa6relsesfl\xc3\xb8je, musikhus m. studie og senest i 2008-09 med bl.a. et klassetorv til gruppearbejde, lektiel\xc3\xa6sning m.m., nyt naturfagslokale og opholdsomr\xc3\xa5der med spil og hyggekroge._NEWLINE_Skolen ligger i udkanten af Gellerup Plantage ca. 4 km fra Varde.'